CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4737)
  + [Valencià](/va/acuerdo/4737)






Selector de idioma

Leer

* [Español](/es/acuerdo/4737)
* [Valencià](/va/acuerdo/4737)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018[Butlletí Oficial Universitat d'Alacant](/ca/Publicacion)
==========================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018

Data d'aprovació
:   31/05/2018

Data de publicació
:   31/05/2018

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4737.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4737)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4737)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018&url=https://www.boua.ua.es/va/acuerdo/4737)

**Títol:** CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dijous, 31 de maig de 2018

CONVOCATÒRIA D'AJUDES A ESPORTISTES ESTUDIANTS D'ALT NIVELL (DAN), CURS 2017-2018

1. OBJECTIU DE LES AJUDES

La Universitat d'Alacant, a través del Vicerectorat de Cultura, Esport i Llengües, convoca anualment ajudes a esportistes universitàries i universitaris d'alt nivell amb la finalitat de promoure compatibilitzar l'activitat esportiva i acadèmica com a línia estratègica de foment de les activitats culturals, esportives i vida saludable en el marc del Pla Estratègic de Subvencions de la Universitat d'Alacant.

A més dels drets establits en el

[Reglament per a la promoció i suport a l'esportista universitari/ària](https://sd.ua.es/va/documentos/administracio/normativa/reg-padu.pdf),

l’alumnat integrat en l'esmentada convocatòria tindrà dret a ajudes econòmiques que estaran destinades prioritàriament a sufragar despeses de matrícula o material (esportiu i docent) com a incentiu econòmic en consideració a les exigències dels resultats esportius juntament amb les dels estudis.

2. TIPUS D'AJUDA I QUANTIA

El procediment de concessió de les ajudes serà en règim de publicitat, objectivitat i concurrència competitiva.

La Universitat d'Alacant, amb càrrec al centre de despesa del Servei d'Esports, amb classificació orgànica 00.55.9C.23.24, destinarà a aquest programa una quantitat no superior a 23.000 €, que es repartirà proporcionalment entre la totalitat de punts obtinguts per les beneficiàries i els beneficiaris segons la valoració de mèrits establida en la base 8.

La quantia màxima per ajuda no podrà superar els 2.000 €.

No obstant això, l'execució d'aquesta dotació està supeditada a la disponibilitat de liquiditat de la Universitat d'Alacant.

3. REQUISITS DE LES BENEFICIÀRIES I DELS BENEFICIARIS

Per a poder ser beneficiària i beneficiari d'aquestes ajudes caldrà:

3.1 Estar matriculada o matriculat en la Universitat d'Alacant en el curs 2016/2017 o 2017/2018 en una titulació de primer, segon o tercer cicle o qualsevol dels tres cicles (grau, màster i doctorat) dels títols que tinguen caràcter oficial i validesa en tot el territori nacional als quals es refereix l'article 37 de la Llei orgànica 6/2001, de 21 de desembre, d'Universitats, en la redacció donada per la Llei orgànica 4/2007, de 12 d'abril.

3.2 Ostentar, almenys, una de les categories següents:

3.2.1 Esportistes medallistes per la Universitat d'Alacant en els campionats d'Espanya universitaris (CEU) en el curs acadèmic 2016/2017.

3.2.2 Esportistes d'esports d'equip de la Universitat d'Alacant que hagen disputat la fase final dels CEU en esports amb fases prèvies classificatòries del Campionat Autonòmic d'Esport Universitari (CADU) en el curs acadèmic 2016/2017.

3.2.3 Esportistes d'esports d'equip de la Universitat d'Alacant que s'hagen classificat en 1r o 2n lloc en el CADU en el curs acadèmic 2016/2017.

3.2.4 Esportistes d'esports individuals de la Universitat d'Alacant que s'hagen classificat en 4t o 5è lloc en els CEU en el curs acadèmic 2016/2017.

3.2.5 Esportistes integrants de la Secció Esportiva Universitat d'Alacant (SEUA) en esports d'equip en lliga regular 2017/2018 que es troben en una divisió amb més d'una categoria sènior inferior.

3.2.6 Esportistes integrants de la SEUA en la temporada 2018 en esports individuals que, amb classificació prèvia, hagen participat en la Copa del Rei o el Campionat d'Espanya 2017.

4. INCOMPATIBILITAT

No podran ser beneficiàries les persones que recullen les resolucions d'adjudicació d'ajudes econòmiques de la convocatòria d'ajudes dins el Programa de suport a l'esport federat universitari d'alt nivell per a jugadores i jugadors de la Universitat d'Alacant 2017/2018.

5. SOL·LICITUD I TERMINI

L'enllaç al formulari de sol·licitud es troba en la pàgina web següent:

<https://sd.ua.es/va/serveis/ajudes/ajudes-esportista-alt-nivell.html>

Aquest formulari, una vegada emplenat i enviat, no substitueix la presentació de la sol·licitud pels mitjans a continuació detallats, per la qual cosa s'haurà d'imprimir i signar el document rebut en un correu electrònic de confirmació.

Aquest document signat, juntament amb la documentació exigida segons la base 6, s'haurà de presentar a través d'instància genèrica utilitzant e-Administració del Campus Virtual (UACloud) de la Universitat d'Alacant, o a través del Registre General (edifici de Rectorat i Serveis Generals del campus de Sant Vicent), dels registres auxiliars o per altres vies establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques dirigida al Servei d'Esports de la Universitat d'Alacant.

El termini de presentació de la sol·licitud serà d'un mes comptador des de l'endemà de la publicació d’aquesta convocatòria en el Butlletí Oficial de la Universitat d'Alacant (BOUA).

Les instruccions completes per a emplenar i presentar la sol·licitud i el Fitxer de tercers es troben en la pàgina web següent:

<https://sd.ua.es/va/formulari/esportistes-alt-nivell.html>

6. DOCUMENTACIÓ QUE CAL PRESENTAR

6.1 Sol·licitud emplenada segons la base 5 d'aquesta convocatòria.

6.2 Si escau, justificants acreditatius, expedits per l'entitat competent, dels mèrits indicats en l'apartat 8.1 d’aquesta convocatòria (no és necessari aportar els indicats en 8.2 i 8.3). En concret, per a acreditar 8.1.1 i el 8.1.2:

6.2.1 Ser esportista d'alt nivell segons el RD 971/2007, haurà d'aparèixer en el llistat oficial del Consell Superior d'Esports sobre esportistes que han aconseguit la condició d'alt nivell.

6.2.2 Ser esportista d'alt rendiment segons el RD 971/2007, haurà d'acreditar-ho mitjançant certificat sol·licitat, a través de les federacions esportives espanyoles, al Consell Superior d'Esports o als organismes competents en les comunitats autònomes.

6.3 Còpia del document d'identitat (DNI o NIE). Si la persona sol·licitant té la residència/tributació fiscal en un altre país diferent d'Espanya, haurà d'aportar, a més, còpia del passaport i de la identificació fiscal o tributària utilitzada.

6.4 Documentació que acredite la titularitat del compte bancari espanyol que continga l'IBAN complet de la persona sol·licitant.

6.5 Imprès emplenat Fitxer de tercers de la Universitat d'Alacant.

6.6 Si opta per la presentació via e-Administració, també emplenarà la instància genèrica i indicarà que es considere la sol·licitud adjunta a la instància.

7. RELACIÓ PROVISIONAL DE PERSONES ADMESES I EXCLOSES

Una vegada acabat el termini de presentació de sol·licituds, la Universitat d'Alacant publicarà, en els llocs indicats en la base 13, la relació provisional de persones admeses i excloses, i indicarà les causes d'exclusió.

Es concediran deu dies hàbils, comptadors des de l'endemà d’aquesta publicació, per a esmenar els motius d'exclusió mitjançant la presentació de la documentació necessària dirigida al Servei d'Esports per les mateixes vies especificades en la base 5 d'aquesta convocatòria. En cas de no esmenar-los, decaurà el dret.

Les llistes definitives de persones admeses i excloses en el procediment es publicaran en els mitjans referits en la base 13 d'aquesta convocatòria.

8. CRITERIS DE VALORACIÓ

Se sumaran els punts obtinguts en cada grup d'activitat tenint en compte que, en cadascun d'eixos grups, solament se seleccionarà l'apartat de més puntuació.

8.1 Grup d'activitat 1. Elevat nivell

8.1.1 Esportista d'alt nivell segons el RD 971/2007: 1 punt.

8.1.2 Esportista d'alt rendiment segons el RD 971/2007: 0,5 punts.

8.1.3 Convocades o convocats a selecció nacional, l'any actual o l'anterior: 0,5 punts.

8.1.4 Persones que pertanyen al pla ADO o ADOP: 1 punt.

8.1.5 Esportistes participants en l'últim Campionat d'Europa Universitari, Campionat del Món Universitari o Universíada: 0,5 punts.

8.1.6 Persones que pertanyen al projecte FER: 0,5 punts.

8.2 Grup d'activitat 2. Competició universitària en el curs 2016/2017

8.2.1 Medalla d'or en CEU: 4,5 punts.

8.2.2 Medalla de plata en CEU: 3,5 punts.

8.2.3 Medalla de bronze en CEU: 3 punts.

8.2.4 Persones incloses en l'apartat 3.2.2 d’aquesta convocatòria: 1,5 punts.

8.2.5 Persones incloses en l'apartat 3.2.3 o 3.2.4 d’aquesta convocatòria: 1 punt.

8.3 Grup d'activitat 3. Esportistes integrants de la SEUA

8.3.1 Persones incloses en l'apartat 3.2.5 o 3.2.6 d’aquesta convocatòria: 1,6 punts.

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del correcte compliment per part de les persones beneficiàries el vicerector de Cultura, Esport i Llengües a través del Servei d'Esports de la UA.

Una comissió avaluadora, aplicant els criteris de valoració a les sol·licituds admeses, elaborarà la proposta d'adjudicació a l'òrgan convocant, adjudicador de les ajudes.Aquesta comissió també atendrà les reclamacions a l'aplicació dels criteris de valoració o a la proposta d'adjudicació i proposarà, si escau, la modificació de l'adjudicació si alguna beneficiària o algun beneficiari incomplira les obligacions recollides en la base 12.

Aquesta comissió avaluadora estarà formada per:

President

- El vicerector de Cultura, Esport i Llengües de la Universitat d'Alacant o la persona en qui delegue.

Vicepresidenta

- La vicerectora d'Estudiants i Ocupació de la Universitat d'Alacant o la persona en qui delegue.

Secretària

- La directora del Servei d'Esports de la Universitat d'Alacant o la persona en qui delegue.

Vocals

- El director del Secretariat de Promoció Esportiva o la persona en qui delegue.

- El subdirector tècnic del Servei d'Esports o la persona en qui delegue.

La comissió podrà tenir l'assessorament d'especialistes en les modalitats esportives afectades.Si ho considerara necessari, podrà requerir de les persones sol·licitants la presentació de qualsevol document original segons el que estableix l'article 28 de la Llei 39/2015, d'1 d'octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada feta la valoració dels mèrits, la comissió avaluadora publicarà les puntuacions provisionals obtingudes a fi que, en el termini de cinc dies, les persones participants facen les al·legacions que consideren oportunes.

Una vegada transcorregut el termini d'al·legacions, la comissió avaluadora, juntament amb la llista de puntuacions definitives, elevarà proposta al vicerectorat convocant, que dictarà la resolució final d'adjudicació d’aquesta convocatòria.

Qualsevol modificació en les condicions que van motivar la concessió de les ajudes haurà de ser posada en coneixement del vicerectorat convocant, el qual, després de la tramitació, podrà resoldre que siga revocada totalment o parcialment.

11. PAGAMENT DE LES AJUDES

Una vegada fets els tràmits comptables preceptius, el pagament de les ajudes es farà mitjançant transferència bancària al compte bancari indicat per la persona beneficiària en una sola vegada.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la Universitat d'Alacant i allò que aquesta convocatòria estableix.

12. OBLIGACIONS DE LES PERSONES BENEFICIÀRIES

La beneficiària o el beneficiari haurà de:

12.1 Mantenir els requisits pels quals se li ha concedit l'ajuda.

12.2 Comunicar qualsevol situació que motive el no-compliment dels requisits pels quals se li ha concedit l'ajuda.

12.3 Destinar l'ajuda a la finalitat per a la qual se li ha concedit.

12.4 Sotmetre's a les actuacions de control que puguen dur-se a terme pels òrgans de control econòmic de la Universitat d'Alacant i facilitar la informació i la documentació que li siga requerida a aquest efecte.

12.5 Acceptar les obligacions i no incórrer en prohibicions derivades del marc normatiu d'aquestes ajudes.

13. MITJANS DE PUBLICACIÓ

Aquesta convocatòria, la llista de les sol·licituds admeses i excloses, la baremació dels mèrits i la resolució d'adjudicació, com també qualsevol altra incidència o informació derivada d'aquest procés, seran publicades en la pàgina web de la Universitat d'Alacant:

<https://sd.ua.es/va/serveis/ajudes/ajudes-esportista-alt-nivell.html>

14. RECURSOS

Contra aquesta convocatòria, que esgota la via administra, cal interposar recurs potestatiu de reposició davant l'òrgan convocant en el termini d'un mes d'acord amb el que estableix la Llei 39/2015, de 30 d'octubre, del procediment administratiu comú de les administracions públiques.

Sant Vicent del Raspeig, 31 de maig de 2018

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03742 Sant Vicent del Raspeig - Alacant  
 Tel. 76 746 0580 - Fax 31 910 4337](https://www.google.es/maps/@94.043173,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12011&trk=tyah&trkInfo=tarId%9C5112690709884%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)